Maatietopalvelu

Kyselyvastaus

**Asiakirjan tunnus:** KT1051

**Päivämäärä**: 22.4.2025

**Julkisuus:** Julkinen

**Venäjä / Venäjän valtiollisten toimijoiden suhtautuminen ulkomailla rikoksista syytettyihin kansalaisiinsa (pl. Pohjois-Kaukasian tasavalloista kotoisin olevat)**

**Russia / Reaction of the Russian state authorities to the Russian citizens accused of crimes abroad (excluding people from North Caucasus)**

Kysymykset

1. Miten Venäjän valtiolliset toimijat ovat suhtautuneet Venäjälle palaaviin, ulkomailla rikossyytteeseen asetettuihin/tuomittuihin Venäjän kansalaisiin, joita on ulkomailla syytetty sellaisista rikoksista, jotka ovat herättäneet laajaa yhteiskunnallista huomiota?

2. Miten Venäjän valtiolliset toimijat ovat suhtautuneet Venäjälle palaaviin kansalaisiinsa, jotka ovat taistelleet Venäjän asevoimissa tai sen rinnalla taistelevissa aseellisissa ryhmissä ja ovat joutuneet vangituiksi/syytetyiksi ulkomailla?

Questions

1. How have Russian authorities dealt with the returning Russian citizens who have been prosecuted or convicted abroad for crimes that have attracted widespread public attention?

2. How have Russian authorities dealt with the returning Russian citizens who have fought in the Russian armed forces or in armed groups fighting alongside Russian armed forces, and have been imprisoned/prosecuted abroad?

# 1. Miten Venäjän valtiolliset toimijat ovat suhtautuneet Venäjälle palaaviin, ulkomailla rikossyytteeseen asetettuihin/tuomittuihin Venäjän kansalaisiin, joita on ulkomailla syytetty sellaisista rikoksista, jotka ovat herättäneet laajaa yhteiskunnallista huomiota?

Elokuussa 2024 Turkissa toteutuneessa, Venäjän sekä Yhdysvaltojen ja neljän Euroopan maan (Norja, Slovenia, Saksa ja Puola) välillä järjestetyssä vankien vaihdossa vapautettiin 8 Yhdysvalloissa ja Euroopassa rikoksista syytettyä ja/tai tuomittua Venäjän kansalaista.[[1]](#footnote-1) Heidän lisäkseen vapautettujen joukossa oli kahden vapautetun henkilön kaksi alaikäistä lasta. Kaikki vapautuneet palasivat Venäjälle.[[2]](#footnote-2) Vapautettuja venäläisiä vastassa oli presidentti Putin, kunniavartiosto ja median edustajia.[[3]](#footnote-3) Venäjälle palanneiden joukossa oli raskaista rikoksista ulkomailla tuomittuja henkilöitä sekä henkilöitä, joilla oli yhteyksiä Venäjän federaation turvallisuuspalvelu FSB:hen (ven. Федеральная служба безопасности Российской Федерации, transl. Federalnaja služba bezopasnosti Rossijskoi Federatsii), Venäjän asevoimien sotilastiedustelun keskuselimeen GRU:hun (ven. Главное разведывательное управление, transl. Glavnoje razvedyvatelnoje upravlenije) tai heidän oli todettu työskennelleen muilla tavoin Venäjän valtiolle suoraan tai välillisesti toimien rikollisesti ulkomailla.[[4]](#footnote-4)

RBK-uutissivustolla (ven. РБК) julkaistulla videolla presidentti Putin vastaanottaa vapautetut Venäjän kansalaiset punaisella matolla lentokentällä Moskovassa.[[5]](#footnote-5) The Guardian-uutissivuston mukaan vapautetut saivat presidentiltä ”sankarillisen vastaanoton”.[[6]](#footnote-6) Radio1-uutissivuston mukaan (ven. Радио1) Putin kiitti maahan palanneita venäläisiä ”uskollisuudesta isänmaalle”.[[7]](#footnote-7) RIA Novosti -uutissivuston (ven. РИА Новости) mukaan Putin oli lisäksi ilmoittanut, että henkilöt, joilla on kytköksiä Venäjän armeijaan, palkitaan valtiollisella kunniamerkillä.[[8]](#footnote-8) Venäjän ulkomaantiedustelupalvelu SVR:n (ven. Служба внешней разведки, transl. Služba vnešnei razvedki) johtaja Sergei Naryshkin totesi RIA Novosti -uutissivuston mukaan vankien vaihdossa vapautuneiden venäläisten ”jatkavan työtään”.[[9]](#footnote-9) Lähdeaineiston perusteella ei ole tiedossa, millaisesta työstä on kyse.

Yksi vankien vaihdossa vapautetuista on Berliinissä tehdystä murhasta vuonna 2019 Saksassa tuomittu Vadim Krasikov. RFE/RL-uutissivuston mukaan murhattu mies oli taistellut Venäjän joukkoja vastaan toisessa Tšetšenian sodassa ja hakenut myöhemmin turvapaikkaa Saksasta.[[10]](#footnote-10) Novaja Gazeta Jevropa -uutissivusto (ven. Новая Газета Европа) raportoi, että tuomioistuimen tietojen mukaan Krasikov oli toiminut Venäjän hallinnon käskystä.[[11]](#footnote-11) Uutissivusto The Guardianin mukaan Vladimir Putin luonnehti murhasta tuomittua ”patriootiksi” kuitenkaan nimeämättä Krasikovia suoraan.[[12]](#footnote-12) Vankien vaihdosta käytyihin keskusteluihin osallistunut The New York Timesin lähde raportoi, että Krasikovista oli tullut uskollisen sotilaan ”symboli”, jonka Putin arvioi suorittavan Venäjän valtion kannalta tärkeää tehtävää. Lähteen mukaan Krasikovin vapauttaminen on signaali siitä, että ”kavereita ei jätetä”.[[13]](#footnote-13) Venäjän presidentin lehdistösihteeri Peskovin mukaan murhasta tuomittu Krasikov on FSB:n työntekijä, joka oli ”palvellut joidenkin presidentin turvallisuusjoukoissa työskentelevien henkilöiden kanssa”.[[14]](#footnote-14) Venäläinen uutissivusto Gazeta.ru (ven. Газета.ру) raportoi Peskovin todenneen, että Krasikov oli palvellut FSB:n ”Alfa”-erikoisyksikössä.[[15]](#footnote-15) Novaja Gazeta Jevropa -uutissivuston mukaan Krasikov oli FSB:n erikoisjoukkojen ”Vympelin” korkea-arvoinen upseeri.[[16]](#footnote-16) NEWS.ru-uutissivustolla julkaistussa, Krasikovia käsittelevässä artikkelissa kysytään, mitä Krasikov aikoo seuraavaksi tehdä Venäjälle palattuaan. Politologi Konstantin Kalaštšev ehdottaa kyseisessä artikkelissa, että Krasikov voisi aloittaa uran lainsäätäjänä. Kalaštševin mukaan ainoa merkityksellinen asia on, että ”Venäjä ei hylkää omiaan, vaan varmistaa heidän työllistymisensä sekä kunniallisen ja kunnioittavan kohtelun”. Hänen mukaansa Putin on ilmoittanut muodostavansa ”uuden eliitin, joka koostuu sotilaallisen erityisoperaation sekä salaisen rintaman sankareista”. Kalaštševin mukaan Krasikovin ura toimijana lainsäädäntöelimessä näyttää loogiselta.[[17]](#footnote-17) Mk.ru-uutissivustolla julkaistu ”Alfa”-veteraanien liiton puheenjohtaja Sergei Gontšarovin mukaan vankien vaihdossa onnistuttiin tuomaan takaisin henkilöt, jotka todella rakastavat kotimaataan ja puolustavat valtion etuja.[[18]](#footnote-18)

Venäläinen uutissivusto TASS (ven. ТАСС) raportoi kahdesta vankien vaihdossa vapautetusta henkilöstä, Artjom Dultsevista ja Anna Dultsevista, jotka oli tuomittu vankeuteen Sloveniassa Venäjän hyväksi vakoilusta. He olivat käyttäneet väärennettyjä passeja esiintyen Argentiinan kansalaisina Sloveniassa.[[19]](#footnote-19) Heidän epäiltiin toimineen Sloveniassa niin sanottuina nukkuvina agentteina.[[20]](#footnote-20) Novaja Gazeta -uutissivusto raportoi joulukuussa 2024 Putinin palkinneen molemmat Dultsevit kunniamerkeillä urhoollisuudesta. Palkitsemisesta ilmoitettiin SVR:n verkkosivuilla julkaistussa Razvedtšik-lehdessä (ven. Разведчик)[[21]](#footnote-21). Uutissivusto Agentstvo. Novostin (ven. Агентство. Новости) tietojen mukaan tietoja presidentin asetuksesta koskien kunniamerkkien myöntämistä kyseisille henkilöille ei löydy Kremlin verkkosivuilta.[[22]](#footnote-22)

Vankien vaihdossa vapautettiin myös Mihail Mikušin, joka oli pidätetty Norjassa vuonna 2022 valehenkilöllisyyden käyttämisestä ja Venäjälle vakoilusta.[[23]](#footnote-23) Uutissivusto AP:n mukaan Bellingcat-verkosto ja norjalainen VG-lehti paljastivat Mikušinin yhteydet Venäjän sotilastiedustelupalvelu GRU:hun sekä hänen sotilasarvonsa olevan todennäköisesti eversti.[[24]](#footnote-24) Mies esiintyi Brasilian kansalaisena työskennellessään tutkijana norjalaisessa yliopistossa. The Insider-uutissivuston mukaan Mikušin tunnusti Norjan viranomaisille vankeutensa aikana olevansa Venäjän kansalainen. Hän sai vankeutensa aikana konsuliapua Venäjän suurlähetystöltä Norjassa. Venäjän suurlähetystö ei kuitenkaan missään vaiheessa tunnustanut Mikušinin Venäjän kansalaisuutta Norjan viranomaisten tietopyynnöistä huolimatta.[[25]](#footnote-25)

Vankien vaihdossa vapautettu Vladislav Kljušin pidätettiin Sveitsissä ja luovutettiin Yhdysvaltoihin vuonna 2021, jossa hänet tuomittiin 9 vuoden pituiseen vankeusrangaistukseen vuonna 2023 osallisuudestaan hakkerointiin ja yritysten tilinpäätöstietojen varastamiseen.[[26]](#footnote-26) BBC News Russkaja Služba -uutissivuston (ven. BBC News Русская служба) mukaan Kljušinilla raportoitiin olevan yhteyksiä GRU:hun. Syyttäjä kuvaili Kljušinin olevan ”vaikutusvaltainen henkilö Venäjällä, jolla on vaikutusvaltaisia ystäviä kaikista korkeimmissa piireissä”. Kljušinin yrityksen omistama ohjelmisto valvoo Venäjällä tiedotusvälineitä ja bloggaajien verkkosivuja. Lisäksi ohjelmisto on Venäjän presidenttihallinnon käytössä. Kljušinille on myönnetty Venäjän federaation kunniamitali (ven. орден Почёта).[[27]](#footnote-27) Lähdeaineiston perusteella kunniamitalin myönnön ajankohta ei ole tiedossa.

Lisäksi vapautettujen joukossa oli Euroopassa ja Yhdysvalloissa rikoksista tuomittuja henkilöitä, joita koskien käytettävissä olevasta lähdeaineistosta ei löytynyt Venäjän viranomaisten tai mediassa Venäjän valtiollisten toimijoiden lähellä olevien tahojen lausuntoja.[[28]](#footnote-28)

# 2. Miten Venäjän valtiolliset toimijat ovat suhtautuneet Venäjälle palaaviin kansalaisiinsa, jotka ovat taistelleet Venäjän asevoimissa tai sen rinnalla taistelevissa aseellisissa ryhmissä ja ovat joutuneet vangituiksi/syytetyiksi ulkomailla?

BBC News Russkaja Služba -uutissivusto raportoi syyskuussa 2019 järjestetystä Venäjän ja Ukrainan välisestä vankien vaihdosta, jossa kumpikin osapuoli luovutti 35 henkilöä. Vankienvaihtoprosessia läheltä seuranneet lähteet toimittivat BBC:lle epävirallisen listan niistä vangeista, jotka Ukraina luovutti Venäjälle.[[29]](#footnote-29) Venäjän presidentin lehdistösihteeri Dmitri Peskov totesi Interfax-uutissivuston (ven. Интерфакс) haastattelussa vankien vaihdon päivänä, että luettelo Venäjälle luovutetuista henkilöistä julkaistaan myöhemmin.[[30]](#footnote-30) Kuitenkin kaksi päivää myöhemmin Meduza-uutissivusto raportoi, että Peskov kieltäytyi kommentoimasta listaa enää lainkaan.[[31]](#footnote-31) Tässä kyselyvastauksessa tukeudutaan BBC:n julkaisemaan epäviralliseen listaan Venäjälle palanneista henkilöistä.

Toimittajia ei päästetty tapaamaan Ukrainasta Moskovan Vnukovon lentokentälle saapuneita luovutettuja henkilöitä.[[32]](#footnote-32)

BBC:n epävirallisen nimilistan tietojen perusteella *s*uurin osa Venäjälle luovutetuista vangeista, 22 henkilöä, on Ukrainan kansalaisia. Heitä on syytetty muun muassa vakoilusta Venäjän hyväksi. Yksi luovutetuista on Moldovan kansalainen. Venäjän kansalaisia luovutettiin yhteensä 12 henkilöä, joista seuraavien 6 henkilön on raportoitu taistelleen Venäjän asevoimissa tai sen rinnalla taistelevissa aseellisissa ryhmissä:[[33]](#footnote-33)

* Aleksandr Baranov ja Maksim Odintsov. Entisiä Ukrainan armeijan sotilaita, jotka vaihtoivat Ukrainan kansalaisuuden Venäjän kansalaisuudeksi. Liittyivät Venäjän armeijaan vuonna 2014. Tuomittiin Ukrainassa maanpetoksesta ja karkuruudesta.
* Aleksei Sedikov. Venäjän asevoimien reservin luutnantti, taisteli niin kutsutun Luhanskin ”kansantasavallan” puolella. Hänet vangittiin heinäkuussa 2016. Vuotta myöhemmin hänet tuomittiin 11 vuodeksi vankeuteen.
* Sergei Jegorov. Taisteli niin kutsutun Donetskin ”kansantasavallan” Oplot-pataljoonassa. Vangittiin vuonna 2017 Donbassissa, tuomittiin 10 vuodeksi osallistumisesta laittomien aseellisten ryhmien toimintaan.
* Arkadi Židkih. Taisteli Vostok-pataljoonassa. Vuonna 2016 tuomittiin 8 vuodeksi vankeuteen osallistumisesta laittomien aseellisten ryhmien toimintaan.
* Denis Sidorov, Venäjän kansalainen. Taisteli niin kutsuttujen Luhanskin ja Donetskin ”kansantasavaltojen” puolella. Hänet pidätettiin vuonna 2016 Donbassissa ja syytettiin terrori-iskun valmistelusta.[[34]](#footnote-34)

Käytettävissä olleista lähteistä ei löytynyt tietoa siitä, miten Venäjän valtiolliset toimijat ovat suhtautuneet kyseisiin henkilöihin heidän saavuttuaan Venäjälle.

## Lähteet

AP (The Associated Press)

2.8.2024. *Things to know about the largest US-Russia prisoner swap in post-Soviet history.* <https://apnews.com/article/russia-gershkovich-whelan-prisoner-swap-354df585ad321ecdbea4c0f2c557f0aa>(käyty 1.4.2025).

25.10.2022. *Norway detains university lecturer as suspected spy.* <https://apnews.com/article/russia-ukraine-arrests-denmark-europe-security-services-aea1c6b7e515b875ccf754aec90133fc> (käyty 1.4.2025).

BBC News Русская служба (Russkaja Služba)

7.9.2023. *Биржевая игра со взломом и кабриолеты Porsche. Российский хакер Клюшин со связями в ГРУ получил в США 9 лет.* <https://www.bbc.com/russian/articles/cv21rxregn4o> (käyty 3.4.2025).

7.9.2019a. *Кто попал под обмен заключенных между Россией и Украиной? Два списка*. <https://www.bbc.com/russian/features-49621516> (käyty 9.4.2025).

ChristoGrozev@bsky.social 28.10.2022. *Bingo! He was registered at the address of the dormitory of the GRU academy…* [X]. <https://x.com/christogrozev/status/1585999431966625794> (käyty 1.4.2025).

The CNN (Cable News Network) 2.8.2024*. Who was freed in major prisoner swap between Russia and the West?* <https://edition.cnn.com/2024/08/01/world/who-are-detainees-russia-us-prisoner-swap-intl/index.html> (käyty 27.3.2025).

ERR.ee (Eesti Rahvusringhääling) 4.9.2024. *How did a man from Estonia become a valuable prisoner for the Kremlin?* <https://news.err.ee/1609443845/how-did-a-man-from-estonia-become-a-valuable-prisoner-for-the-kremlin> (käyty 8.4.2025).

The Guardian 2.8.2024. *Kremlin admits Vadim Krasikov is a Russian state assassin.* <https://www.theguardian.com/world/article/2024/aug/02/kremlin-admits-vadim-krasikov-is-an-russian-state-assassin> (käyty 26.3.2025).

The Insider

1.8.2024. *Россия обменяла политзаключенных на шпионов. Среди освобожденных: Кара-Мурза, Гершкович, Яшин, Курмашева, Скочиленко, Чанышева и другие.* <https://theins.ru/news/273530> (käyty 8.4.2024).

13.12.2023. *Российский шпион, выдававший себя в Норвегии за бразильца, признал себя гражданином РФ Михаилом Микушиным.* <https://theins.ru/news/267590> (käyty 1.4.2025).

Life.ru 2.8.2024. *Кто они, россияне, которые вернулись домой в ходе большого обмена?* <https://life.ru/p/1676925> (käyty 2.4.2025).

Meduza

12.8.2024. *Знакомьтесь: Пабло Гонсалес (он же Павел Рубцов) — кремлевский шпион и фанат «Звездных войн».* <https://meduza.io/feature/2024/08/12/znakomtes-pablo-gonsales-on-zhe-pavel-rubtsov-kremlevskiy-shpion-i-fanat-zvezdnyh-voyn> (käyty 8.4.2025).

9.9.2019. *Кремль отказался раскрыть списки тех, кого выдала Украина. Хотя сам обещал это сделать.* <https://meduza.io/news/2019/09/09/kreml-otkazalsya-raskryt-spiski-teh-kogo-vydala-ukraina-hotya-sam-obeschal-eto-sdelat> (käyty 9.4.2019).

7.9.2019. *Кто участвовал в обмене между Москвой и Киевом Списки бывших заключенных.* <https://meduza.io/feature/2019/09/07/kto-uchastvoval-v-obmene-mezhdu-moskvoy-i-kievom> (käyty 9.4.2025).

Mk.ru 2.8.2024. *«Выдающийся день»: ветеран «Альфы» оценил возвращение Вадима Красикова в Россию.* <https://www.mk.ru/politics/2024/08/02/vydayushhiysya-den-veteran-alfy-ocenil-vozvrashhenie-vadima-krasikova-v-rossiyu.html> (käyty 8.4.2025).

NEWS.ru 2.8.2024. *Объятия Путина, злость Шольца: кто такой Вадим Красиков, что его ждет в РФ.* <https://news.ru/vlast/obyatiya-putina-zlost-sholca-kto-takoj-vadim-krasikov-chto-ego-zhdet-v-rf/> (käyty 8.4.2025).

The New York Times

1.8.2024. *Behind the Prisoner Swap: Spies, a Killer, Secret Messages and Unseen Diplomacy.* Saatavilla Wayback Machine -palvelussa: [https://web.archive.org/web/20250220192247/https://www.nytimes.com/2024/08/01/us/politics/diplomacy-prisoner-swap-deal.html](https://web.archive.org/web/20250220192247/https%3A//www.nytimes.com/2024/08/01/us/politics/diplomacy-prisoner-swap-deal.html) (käyty 26.3.2025).

21.4.2017. *Russian Hacker Sentenced to 27 Years in Credit Card Case*. Saatavilla Wayback Machine -palvelussa: [https://web.archive.org/web/20250301211230/https://www.nytimes.com/2017/04/21/technology/russian-hacker-sentenced.html](https://web.archive.org/web/20250301211230/https%3A//www.nytimes.com/2017/04/21/technology/russian-hacker-sentenced.html) (käyty 8.4.2025).

RFE/RL (RadioFreeEurope/RadioLiberty)

1.8.2024. *Who Are The 24 Prisoners Who Were Swapped In U.S.-Russia Deal?* <https://www.rferl.org/a/russia-america-prisoner-swap-names-biographies/33058364.html> (käyty 27.3.2025).

28.8.2019. *Former Chechen Commander Gunned Down In Berlin; Eyes Turn To Moscow (And Grozny).* <https://www.rferl.org/a/chechen-commander-khangoshvili-berlin-assassination-moscow-and-grozny/30133813.html> (käyty 26.3.2025).

United States Attorney’s Office District of Massachussetts 7.9.2023. *Russian Businessman Sentenced to Nine Years in Prison in $93 Million Hack-to-Trade Conspiracy.* <https://www.justice.gov/usao-ma/pr/russian-businessman-sentenced-nine-years-prison-93-million-hack-trade-conspiracy> (käyty 2.4.2025).

U.S. (The United States) Department of Justice

30.11.2017. *Russian Cyber-Criminal Sentenced to 14 Years in Prison for Role in Organized Cybercrime Ring Responsible for $50 Million in Online Identity Theft and $9 Million Bank Fraud Conspiracy.* Press Release. <https://www.justice.gov/archives/opa/pr/russian-cyber-criminal-sentenced-14-years-prison-role-organized-cybercrime-ring-responsible> (käyty 8.4.2025).

21.4.2017. *Russian Cyber-Criminal Sentenced to 27 Years in Prison for Hacking and Credit Card Fraud Scheme.* Press Release. <https://www.justice.gov/archives/opa/pr/russian-cyber-criminal-sentenced-27-years-prison-hacking-and-credit-card-fraud-scheme>. (käyty 8.4.2025).

Vsquare 29.11.2024. *Hugging an FBI Most Wanted: The GRU Spy’s Homecoming.* <https://vsquare.org/putin-pablo-gonzalez-russian-gru-illegal-spy-oleg-sotnikov/> (käyty 8.4.2025).

\*\*\*

Агентство. Новости (Agenstvo. Novosti) 10.12.2024. *Путин тайно наградил раскрытых в Словении шпионов*…[Telegram]. <https://t.me/agentstvonews/8441> (käyty 1.4.2025).

Газета.ru (Gazeta.ru)

2.8.2024. *«Друг Путина» и главная фигура обмена: кто такой Вадим Красиков, которого не хотели отдавать России.* <https://www.gazeta.ru/politics/2024/08/02/19501855.shtml?updated> (käyty 26.3.2025).

Интерфакс (Interfax) 7.9.2019a. *Обмен заключенными между Россией и Украиной. Обобщение.* <https://www.interfax.ru/russia/675551> (käyty 9.4.2025).

Новая Газета Европа (Novaja Gazeta Jevropa)

10.12.2024. *Путин тайно наградил раскрытых в Словении шпионов, которых вернули в Россию в рамках обмена заключенными.* <https://novayagazeta.eu/articles/2024/12/10/putin-taino-nagradil-raskrytykh-v-slovenii-shpionov-kotorykh-vernuli-v-rossiiu-v-ramkakh-obmena-zakliuchennymi-news> (käyty 1.4.2025).

1.8.2024. *Россия в рамках крупнейшего в истории обмена получила десять человек.* <https://novayagazeta.eu/articles/2024/08/01/rossiia-v-ramkakh-krupneishego-v-istorii-obmena-poluchila-vosem-chelovek> (käyty 31.1.2025).

Президент России (Prezident Rossii)1.8.2024. *Президент подписал указы о помиловании.* <http://kremlin.ru/events/president/news/74695> (käyty 3.4.2025).

Радио1 (Radio 1)1.8.2024. *Путин поблагодарил вернувшихся после обмена россиян за верность присяге*. <https://radio1.ru/news/politika/putin-poblagodaril-vernuvshihsya-posle-obmena-rossiyan-za-vernost-prisyage/> (käyty 31.3.2025).

Разведчик (Razvedtšik) 12/2024. *Разведчики-нелегалы Артем и Анна Дульцевы: «Нелегалы всегда ходят по грани. И за гранью. Это осознанный риск».* No. 4 (9), s. 35. <http://www.svr.gov.ru/upload/iblock/3d7/10122024r.pdf> (käyty 2.4.2025).

РБК (RBK) 5.8.2024. *Разведчики Дульцевы рассказали о реакции детей, узнавших, что они русские.* [Video]. <https://www.rbc.ru/rbcfreenews/66b119069a794774f09e074a> (käyty 31.3.2025).

РИА Новости (RIA Novosti)

15.8.2024. *Вернувшиеся в Россию разведчики раскрыли подробности ареста.* <https://ria.ru/20240815/dultsevy-1966442256.html> (käyty 1.4.2025).

8.8.2024. *Нарышкин рассказал, чем займутся вернувшиеся после обмена россияне.* <https://ria.ru/20240808/naryshkin-1964803549.html?in=t> (käyty 1.4.2025).

ТАСС (TASS) 1.8.2024. *Что известно о россиянах, вернувшихся в РФ в рамках обмена.* <https://tass.ru/info/21512065> (käyty 31.3.2025).

Tietoja vastauksesta

Maahanmuuttoviraston maatietopalvelun kyselyvastaus on laadittu noudattaen Euroopan unionin yhteisiä suuntaviivoja lähtömaatiedon tuottamisesta (2008). Vastaus perustuu huolellisesti valittuihin lähteisiin, joista kaikki on listattu vastauksen lähdeluetteloon. Ilmeisiä ja kiistattomia tosiasioita lukuun ottamatta kaikki esitetty tieto on tarkastettu useammasta lähteestä, ellei muuta erikseen mainita. Vastauksessa esitetyt tiedot on hankittu, arvioitu ja käsitelty huolellisesti, vastausajan ollessa rajattu. Vastaus ei kuitenkaan pyri olemaan kaikenkattava, eikä sitä tule pitää yksinään minkään oleskeluluvan, pakolaisaseman tai turvapaikkahakemuksen perusteena. Vaikka jotain tapahtumaa, henkilöä tai organisaatiota ei olisi mainittu vastauksessa, se ei tarkoita, etteikö kyseistä tapahtumaa olisi tapahtunut tai kyseistä henkilöä tai organisaatiota olisi olemassa. Vastaus ei välttämättä edusta Maahanmuuttoviraston virallista kantaa, eikä se ole poliittinen kannanotto tai oikeudellinen arvio.

Information on the response

This response has been compiled by the Country Information Service of the Finnish Immigration Service in accordance with the common EU guidelines for processing country of origin information (2008). The response is based on carefully selected sources of information. All sources used are referenced. With the exception of obvious and indisputable facts, all information presented has been cross-checked from several sources unless stated otherwise. The information provided in the response has been obtained, evaluated and processed carefully within the limited time frame given. However, the response does not aim to be exhaustive, and it should not be considered conclusive as to the merit of any particular claim to a residence permit, refugee status or asylum. Even if a certain event, person or organization is not mentioned in the response, this does not mean that the event has not taken place or that the person or organization does not exist. The response does not necessarily reflect the opinion of the Finnish Immigration Service, and it is not a political statement or a judicial evaluation.

1. AP News 2.8.2024; The CNN 2.8.2024. Venäjän presidentinkanslian tiedotteessa todetaan vankien vaihdossa vapautuneiden, Venäjälle palanneiden henkilöiden olevan Venäjän kansalaisia. (Президент России 1.8.2024). [↑](#footnote-ref-1)
2. The CNN 2.8.2024; Новая Газета 1.8.2024. [↑](#footnote-ref-2)
3. Life.ru 2.8.2024. [↑](#footnote-ref-3)
4. The CNN 2.8.2024; RFE/RL 1.8.2024. [↑](#footnote-ref-4)
5. РБК 5.8.2024. [↑](#footnote-ref-5)
6. The Guardian 2.8.2024. [↑](#footnote-ref-6)
7. Радио1 1.8.2024. [↑](#footnote-ref-7)
8. РИА Новости 15.8.2024. [↑](#footnote-ref-8)
9. РИА Новости 8.8.2024. [↑](#footnote-ref-9)
10. RFE/RL 28.8.2019. [↑](#footnote-ref-10)
11. Новая Газета Европа 1.8.2024. [↑](#footnote-ref-11)
12. The Guardian 2.8.2024. [↑](#footnote-ref-12)
13. The New York Times 1.8.2024. [↑](#footnote-ref-13)
14. The Guardian 2.8.2024. [↑](#footnote-ref-14)
15. Газета.ру 2.8.2025. [↑](#footnote-ref-15)
16. Новая Газета 1.8.2024. [↑](#footnote-ref-16)
17. NEWS.ru 2.8.2024. [↑](#footnote-ref-17)
18. Mk.ru 2.8.2024. [↑](#footnote-ref-18)
19. ТАСС 1.8.2024. [↑](#footnote-ref-19)
20. AP News 2.8.2024. [↑](#footnote-ref-20)
21. Новая Газета 10.12.2024; Разведчик 12/2024. [↑](#footnote-ref-21)
22. Агентство. Новости 10.12.2024. [↑](#footnote-ref-22)
23. RFE/RL 1.8.2024. [↑](#footnote-ref-23)
24. AP 25.10.2022; ChristoGrozev@bsky.social 28.10.2022. [↑](#footnote-ref-24)
25. The Insider 13.12.2023. [↑](#footnote-ref-25)
26. United States Attorney’s Office District of Massachussetts 7.9.2023. [↑](#footnote-ref-26)
27. BBC News Русская служба 7.9.2023. [↑](#footnote-ref-27)
28. Meduza 12.8.2024; The Insider 1.8.2024; VSquare 29.11.2024; ERR.ee 4.9.2024; U.S. Department of Justice 30.11.2017; U.S. Department of Justice 21.4.2017; The New York Times 21.4.2017. [↑](#footnote-ref-28)
29. BBC News Русская служба 7.9.2019a. [↑](#footnote-ref-29)
30. Интерфакс 7.9.2019a. [↑](#footnote-ref-30)
31. Meduza 9.9.2019. [↑](#footnote-ref-31)
32. BBC News Русская служба 7.9.2019a. [↑](#footnote-ref-32)
33. BBC News Русская служба 7.9.2019a. [↑](#footnote-ref-33)
34. BBC News Русская служба 7.9.2019a; Meduza 7.9.2019. [↑](#footnote-ref-34)